विधानसभा में जोधपुर
जिले में डॉक्टरों से लेकर वार्ड बॉय तक के 25 फीसदी पद खाली
लूणी विधायक पटेल ने विधानसभा में सहायक अभियंता मंडोर को संकुल करवाने की मांग रखी
लूणीविधायक जोगाराम पटेल ने विधानसभा कार्यवाही के दौरान विशेष उल्लेख 295 के माध्यम से जोधपुर डिस्कॉम के मंडोर वृत के सहायक अभियंता कार्यालय जोधपुर को संकुलन करने की मांग रखी। विधायक पटेल ने बताया कि विधानसभा क्षेत्र लूणी के तहत सहायक अभियंता कार्यालय, मंडोर लगता है, क्षेत्रफल की दृष्टि से यह क्षेत्र लगभग 100 से 120 कि.मी. तक फैला हुआ है। उपभोक्ताओं की संख्या भी 42634 है। नियमानुसार एक सब डिवीजन में 12 से 15 हजार के बीच उपभोक्ता होने चाहिए जबकि मंडोर सब डिवीजन में लगभग 43 हजार उपभोक्ता है। जो करीब 3 सब डिवीजन के बराबर है। ज्यादा उपभोक्ता होने के बावजूद यहां सिर्फ 2 कर्मचारी उपभोक्ता शाखा में लगे हैं, जो कि तकनीकी सहायक है, जबकि नियमानुसार एलडीसी या यूडीसी होना चाहिए। पटेल ने मांग रखी के मंडोर क्षेत्र के लिए वर्तमान में कार्यरत मंडोर सब डिविजन को विभाजित कर तीन सब डिविजनों में बांटा जाए जिससे मांग अनुसार समय पर कार्य हो सकें। सहायक अभियंता कार्यालय मंडोर, जिला जोधपुर के तीन नए सब डिवीजन विकसित किए जाए या फिर बनाड़, डिंगाड़ी, नांदड़ी चौखा, क्षेत्रों को शहर वृत्त डिस्कॉम जोधपुर में सम्मिलित किया जाए। इससे मंडोर सब डिवीजन में सुगम तरीके से कार्य को निष्पादित किया जा सकें।
bho_Deva bho_Deva hin_Deva hin_Deva